**Izziņa par atzinumos sniegtajiem iebildumiem par Ministru kabineta noteikumu projektu**

**“Noteikumi par 2021./2022. mācību gada un mācību semestru sākuma un beigu laiku un brīvdienu laiku” (VSS-1052)**

**I. Jautājumi, par kuriem saskaņošanā vienošanās nav panākta**

|  |  |  |  |  |
| --- | --- | --- | --- | --- |
|  Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |
| --- | --- |
| Datums | 2021.gada 5.februārī nosūtīts elektroniskai saskaņošanai |
|  |  |
| Saskaņošanas dalībnieki | Tieslietu ministrija, Finanšu ministrija, Labklājības ministrija, Latvijas Pašvaldību savienība, Latvijas Brīvo arodbiedrību savienība, Veselības ministrija\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija, Latvijas Brīvo arodbiedrību savienība |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Finanšu ministrija, Labklājības ministrija, Latvijas Pašvaldību savienība *(līdz ar to uzskatāms par saskaņotu pēc noklusējuma)* |
|  |  |

 |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
|  Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1. | 2 | 3 | 4 | 5 |
| 1. | 1. Noteikumi nosaka 2021. /2022. mācību gada un mācību semestru sākuma un beigu laiku un brīvdienu laiku izglītības iestāžu īstenotajās vispārējās izglītības programmās (izņemot pirmsskolas izglītības programmās).Noteikumu projekta anotācijas I sadaļas 2.punkts. | **Tieslietu ministrija:**1. Lai skaidrāk uztverams būtu projekta 1. punkts, lūdzam tajā neiekļaut izņēmumu gadījumu, bet gan konkretizēt izglītības programmas uz kurām attiecas noteikumi. Vienlaikus precizējama arī anotācijas I sadaļas 2. punktā norādītā informācija par projekta 1. punktu. | **Ņemts vērā.** Precizēts noteikumu projekta 1.punkts un precizēts noteikumu projekta anotācijas I sadaļas 2.punkts, II sadaļas 1.punkts un VII sadaļas 1.punkts.  | 1. Noteikumi nosaka 2021./2022. mācību gada un mācību semestru sākuma un beigu laiku un brīvdienu laiku izglītības iestāžu īstenotajās vispārējās pamatizglītības un vispārējās vidējās izglītības programmās.Noteikumu projekta anotācijas I sadaļas 2.punkts, II sadaļas 1.punkts un VII sadaļas 1.punkts. |
| 2. | 3. 1.–8. klases un 10.–11. klases izglītojamiem mācību gads beidzas 2022. gada 31. augustā.Noteikumu projekta anotācijas I sadaļas 2.punkts. | **Tieslietu ministrija:**2. Anotācijas I sadaļas 2.punktā norādīts, ka projektā precizēts mācību gada beigu datums, jo Vispārējās izglītības likuma 36. pantā un 46. pantā noteiktajā mācību gada ilgumā neieskaita nevienu no brīvdienu laikiem.Lūdzam sniegt skaidrojumu tam, kāpēc mācību gada ilgumā neieskaita nevienu no brīvdienu laikiem. Kā arī lūdzam precizēt projekta 3. punktā norādīto mēnesi, kurā beidzas mācību gads, jo tas nonāk pretrunā ar projekta 6.2.1. apakšpunktu, kas paredz, ka otrais semestris ilgst līdz 2022. gada 31. maijam. Proti, projekta 3. punkts paredz, ka mācību gads beidzas 2022. gada 31. augustā, nevis maijā. | **Ņemts vērā:** Precizēts noteikumu projekta 3.punkts un papildināts noteikumu projekta anotācijas I sadaļas 2.punkts.  | 3. 1.–8. klases un 10.–11. klases izglītojamiem mācību gads beidzas 2022. gada 31. maijā.Noteikumu projekta anotācijas I sadaļas 2.punkts. |
| 3. | Noteikumu projekta anotācijas I sadaļas 2.punkts. | **Tieslietu ministrija:**3. Ministru kabineta 2013. gada 17. decembra noteikumu Nr. 1510 "Valsts pārbaudījumu norises kārtība" 17. punkts paredz, ka izglītojamais, kurš iegūst vispārējo vidējo izglītību vispārējās vidējās izglītības iestādē vai profesionālās vidējās izglītības iestādē, eksāmenu attiecīgajā mācību gadā kārto vienu reizi. No normas izriet, ka valsts pārbaudījumiem jānotiek mācību gada laika ietvarā. Norādām, ka 2020. gada 3. decembrī Valsts sekretāru sanāksmē tika izsludināts Ministru kabineta noteikumu projektu „Noteikumi par valsts pārbaudes darbu norises laiku 2021./2022. mācību gadā” (turpmāk – projekts VSS-1047). Ar projektu VSS-1047 tiek paredzēts noteikt, ka 9. un 12. klašu izglītojamiem, kuri attaisnojošu iemeslu dēļ nevar kārtot eksāmenus noteiktajā laikā, valsts pārbaudījums kārtos vēlāk. Proti, 9. klases izglītojamie, kuri attaisnojošu iemeslu dēļ nevar kārtot eksāmenus noteiktajā laikā, Latvijas vēsturē eksāmenu kārtos 2022. gada 21. jūnijā, kas ir pēc projekta 4.punktā noteiktā mācību gada beigām. Savukārt 12. klases izglītojamie, kuri attaisnojošu iemeslu dēļ nevar kārtot eksāmenus noteiktajā laikā, eksāmenu ģeogrāfijā kārtos 2022. gada 1. jūlijā, kas arī ir pēc projekta 5.punktā noteiktā mācību gada beigām. Vēršam uzmanību, ka mācību gada sākuma un beigu laika noteikšanai ir tiesiskas sekas ne tikai mācību procesa organizēšanā, bet arī normatīvi noteiktais mācību gada sākuma un beigu laiks tiek plaši lietots kā laika nosacījums izglītojamo tiesību īstenošanā, piemēram: - izglītojamajam ir tiesības saņemt braukšanas maksas atvieglojumus tikai mācību gada ietvaros (Ministru kabineta 2017. gada 27. jūnija noteikumi Nr. 371 "Braukšanas maksas atvieglojumu noteikumi");- ja izglītojamais ir persona ar invaliditāti, tad viņam ir tiesības uz sociālo pakalpojumu – asistenta pakalpojumu izglītības iestādē tikai līdz mācību gada beigām arī pēc 18 gadu vecuma sasniegšanas (Invaliditātes likuma 12. panta 2.2 daļa);- ja izglītojamais saņem apgādnieka zaudējuma pensiju un mācās, tad, kļūstot pilngadīgs, šo pensiju ir tiesīgs turpināt saņemt tikai līdz mācību gada beigām (Ministru kabineta 2016. gada 5. jūlija noteikumu Nr. 427 "Noteikumi par valsts pensijas piešķiršanas, pārrēķināšanas un izmaksas nosacījumiem un kārtību" 26. un 27. punkts);- izglītojamajam tikai mācību gada laikā ir tiesības uz surdotulka pakalpojumu (Ministru kabineta 2009. gada 15. decembra noteikumu Nr. 1472 "Kārtība, kādā Latvijas Neredzīgo biedrība un Latvijas Nedzirdīgo savienība sniedz sociālās rehabilitācijas pakalpojumus un nodrošina tehniskos palīglīdzekļus – tiflotehniku un surdotehniku" 23.1 punkts);- izglītojamam ir tiesības uz īpašu cenu par kopmītnēm mācību gada ietvaros (izglītības iestāžu maksas pakalpojumu cenrāži). Ievērojot minēto, lūdzam precizēt projektu un anotāciju, paredzot tādu mācību gada beigu laiku 9. klases un 12. klases izglītojamiem, kuri attaisnojošu iemeslu dēļ nevarēs kārtot eksāmenus noteiktajā laikā, kas ir vienāds ar valsts pārbaudes darbu norises beigu laiku. | Skaidrojam, ka mācību gada ilgumu nedēļās pamatizglītības iestādēs un vispārējās vidējās izglītības iestādēs nosaka Vispārējās izglītības likuma 36.pants un 46.pants, un tādējādi Ministru kabineta noteikumos nevar tikt noteikts garāks mācību gads tiem izglītojamajiem, kuri attaisnojoša iemesla dēļ nevarēs kārtot eksāmenus noteiktajā laikā mācību gada ietvaros, piemēram, slimības dēļ. Turklāt tas nebūtu arī taisnīgi, jo var būt gadījumi, kad izglītojamais attaisnojošu iemeslu dēļ mācību gada laikā nevar kārtot tikai vienu eksāmenu.Izglītojamajiem, kuri attaisnojoša iemesla dēļ nevar kārtot eksāmenus mācību gada laikā, tiek nodrošināta iespēja kārtot eksāmenus ārpus noteiktā mācību gada laika (turpmāk – papildlaiks). Attiecībā uz Ministru kabineta 2013.gada 17.decembra noteikumu Nr.1510 “Valsts pārbaudījumu norises kārtība” 17.punktu paskaidrojam, ka tā pirmais teikums skatāms kopsakarā ar otro teikumu, un šī norma neierobežo izglītojamo, kuri attaisnojošu iemeslu dēļ nav kārtojuši eksāmenus mācību gada laikā, tiesības kārtot eksāmenus papildlaikā. Taču, ja izglītojamais ir kārtojis eksāmenu mācību gadā un eksāmena vērtējums to neapmierina, viņš nav tiesīgs kārtot eksāmenu papildlaikā. Izglītības un zinātnes ministrija izvērtēs nepieciešamību veikt precizējumus minēto noteikumu Nr.1510 17.punktā, kad būs nepieciešams veikt grozījumus noteikumos Nr.1510 pēc būtības.**Precizēts noteikumu projekta anotācijas I sadaļas 2.punkts** | Noteikumu projekta anotācijas I sadaļas 2.punkts. |
| 4. | 9. Ja mācību gada laikā iestājas situācijas, kuras iepriekš nevar paredzēt un kuru izraisīto apstākļu dēļ vismaz vienu nedēļu nav iespējams pilnvērtīgi nodrošināt mācību procesu, izglītības iestādes vadītājs, saskaņojot ar dibinātāju, ir tiesīgs pieņemt lēmumu par mācību gada pagarinājumu 1. – 8. klases un 10. – 11. klases izglītojamiem. | **Tieslietu ministrija:**4. Projekta 9. punkts paredz, ka, ja mācību gada laikā iestājas situācijas, kuras iepriekš nevar paredzēt un kuru izraisīto apstākļu dēļ vismaz vienu nedēļu nav iespējams pilnvērtīgi nodrošināt mācību procesu, izglītības iestādes vadītājs, saskaņojot ar dibinātāju, ir tiesīgs pieņemt lēmumu par mācību gada pagarinājumu 1. – 8. klases un 10. – 11. klases izglītojamiem.  Vēršam uzmanību, ka termins "vismaz viena nedēļa" liecina par apstākļu nepārtrauktību. Taču mācību programmas pilnvērtīgu īstenošanu var kavēt arī apstākļi, kas atkārtojas mācību gada laikā un summējas tādā apjomā, kas ietekmē mācību vielas veiksmīgu apguvi. Ievērojot minēto, ierosinām apsvērt iespēju izteikt šo termiņu dienās, kā arī izvērtēt nepieciešamību pagarināt mācību gadu ne tikai 1.–8. klases un 10.–11. klases izglītojamiem, bet arī 9. klases un 12. klases izglītojamiem.  Vienlaikus ierosinām izvērtēt, vai lēmumu par mācību gada pagarinājumu varētu pieņemt izglītības iestādes vadītājs, piemēram, balstoties uz izglītības iestādes padomes un pedagoģiskās padomes viedokli. Vienlaikus, pieņemot šādu lēmumu, jāņem vērā jau 3. iebildumā minēto par mācību gada beigu laika noteikšanas tiesiskajām sekām uz izglītojamā tiesību īstenošanu, kā arī šādam lēmumam būtu jābūt pieejamam personām, kuras nodrošina izglītojamā tiesību īstenošanu. | Skaidrojam, ka arī šobrīd izglītības iestādes vadītājs var izglītības iestādes padomes un pedagoģiskās padomes sēdē izskatīt dažādus jautājumus jautājumus, t.sk. arī par mācību gada pagarinājumu 1.-8.klasēm un 10. un 11.klases izglītojamiem. Uzskatām, ka lēmums ir jāsaskaņo ar izglītības iestādes dibinātāju, jo saskaņā ar Izglītības likuma 29.pantā noteikto - iestādes dibinātājs nodrošina izglītības iestādes nepārtrauktai darbībai nepieciešamos finanšu un materiālos līdzekļus. Papildus skaidrojam, ka par būtisku ir uzskatāms gadījums, kad vismaz vienu nepārtrauktu nedēļu nav iespējams pilnvērtīgi nodrošināt mācību procesu. Savukārt gadījumos, ja mācību process ir bijis traucēts īsāku laiku, tostarp vairāk kā vienu reizi mācību gadā, izglītības iestādei ir iespējams elastīgāk pielāgoties, lai nodrošinātu attiecīgā mācību satura apguvi mācību gada ietvaros. | 9. Ja mācību gada laikā iestājas situācijas, kuras iepriekš nevar paredzēt un kuru izraisīto apstākļu dēļ vismaz vienu nedēļu nav iespējams pilnvērtīgi nodrošināt mācību procesu, izglītības iestādes vadītājs, saskaņojot ar dibinātāju, ir tiesīgs pieņemt lēmumu par mācību gada pagarinājumu 1. – 8. klases un 10. – 11. klases izglītojamiem  |
| 5. | 7. Izglītojamiem ir šādas brīvdienas: | **Tieslietu ministrija:**5. Ņemot vērā to, ka brīvdienas iekrīt gan mācību gada periodā, gan arī pēc mācību gada beigām (piemēram, vasaras brīvdienas), lūdzam precizēt projekta 7. punkta ievaddaļas teksta "Izglītojamiem ir šādas brīvdienas" redakciju. Jo Vispārējās izglītības likuma 4. panta 16. punktā ietvertais pilnvarojums paredz Ministru kabinetam noteikt brīvdienu laiku. | **Ņemts vērā.** | 7. Izglītojamiem ir šādi brīvdienu laiki: |
| 6. | Noteikumu projekta anotācijas I sadaļas 2.punkts. | **Latvijas Brīvo arodbiedrību savienība:**  kategoriski iebilst pret tālāku dokumenta virzību, ja netiks precizēta anotācija, kurā norādīts, ka mācību gads tiek pagarināts, ja ir noticis nodarbināto streiks. Tas ir pretrunā ar Latvijas Republikas Satversmi un Streika likumu. | **Ņemts vērā.** Precizēts noteikumu projekta anotācijas I sadaļas 2.punkts, svītrojot vārdu “nodarbināto streiki”. | Noteikumu projekta anotācijas I sadaļas 2.punkts. |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

 Līga Buceniece

|  |
| --- |
|  |
| Izglītības un zinātnes ministrijas Izglītības departamenta direktore |
|  |
| Tālrunis 67047830 |
|  |
| liga.buceniece@izm.gov.lv  |
|  |

Dz.Mergupe-Kutraite

Izglītības un zinātnes ministrijas

Izglītības departamenta eksperte

67047817, Dzintra.Mergupe-Kutraite@izm.gov.lv